cyanic-selkie/wikianc huggingface dataset:
Лебедово езеро
Втор чин
Епилог: На хоризонтот се појавуваат првите сончеви зраци. Злобниот волшебник е разочаран, зашто ако постои саможртвување, тогаш постои и љубовта. Оттука, Ротбар го запира сонот и момчето се буди, прашувајќи се дали сето тоа било само сон. Меѓутоа, како награда, судбината му испраќа вреден подарок - пред него се појавува девојката за која тој мечтаел целиот живот, Одета од неговиот сон. Двајцата притрчуваат еден кон друг во прегратка, а сето тоа го набљудува Ротбар, кој сфаќа дека не може да ја уништи вистинската љубов. Ротбар си заминува...
Фуражни култури
Начини за чување на фуражните култури
За да се задоволат потребите на животните од храна во било која сезона, потребно е да се зачуваат фуражните растенија. Главно, се користат следниве три методи:
Сламата, споредниот производ од житните култури, исто така може да се користи како сточна храна во периодите кога нема ниту една друга храна. Сепак, пожелно е сламата да се измеша со други хранливи состојки, за да се зголеми хранливоста и да се подобри апетитот на добитокот.
Карпош (населба во Битола)
Адресите во Карпош (во зависност на зградата) се или во формат каде што се кажува број на зграда, па број на влез, па број на стан (пр. 2/2-2), или се кажува во формат број на зграда па број на стан (пр. 2/22). Зградите имаат или три или шест влезови во зависност од зградата. Сите згради имаат шест спратови. Во влезовите има три или четири станови на спрат во зависност од зградата. Тоа знаци дека има осумнаесет или дваесет и четири станови во секој влез.
Има училиште (ОУ "Коле Канински" - Битола), градинка (м-р Вангел Мајорот), повеќе продавници (Маркет Св. Тома и Сан Груп), и повеќе други потребни бизниси, како вулканизер, пошта итн.
Андреа Андрин
Еленор Андреа Андрин (1888–1972) - шведски лекар, пацифист и феминистка. Како лекар, таа специјализирала во третман на дијабетес, комбинирајќи ограничувања во исхраната со инсулин. Како истакната фигура во шведското женско движење, таа станала член на совет на меѓународна демократска федерација на жени во 1945 година, подоцна станала и потпретседател. Таа била претседател на Svenska Kvinnors Vänsterförbund (Здружение на левичарски жени на Шведска) од 1946 до 1964 година. Силен поборник за јадрено разоружување, во 1953 година и била доделена Сталинската награда за мир.
Париски клуб
Реструктуирањето на долговите од страна на Парискиот клуб бара консензус од сите членки и не смее да се фаворизира една земја кредитор во однос на друга.
Елитна единица (филм)
Сиже
Елитна единица е интензивен преглед на озлогласните фавели на Рио де Жанеиро. Филмот е поставен во 1997 година и прикажува интимен преглед на широката коруптивна мрежа во градот. Милицијата на дилерите со дрога има контрола врз фавелите, додека полицијата ги изведува своите криминални дејствија надвор. Елитната единица се бори против растурањето дрога, но одржувањето на ред има своја цена, па е тешко во нивните акции да се разликува добро, лошо, правда или одмазда. Капетанот на елитната единица, Нашименто (Вагнер Моура) се соочува со криза: како дополнување на притисоците од борбата во воените зони, тој мора да најде и подготви своја замена, за да може да побегне од секојдневното насилство и биде блиску до неговата бремена жена. Двајца од најновите регрути во единицата, Нето (Цаио Жункуеира) и Матијас (Андре Рамиро) се пријатели од детство. Едниот брзо посегнува по оружје, додека другиот одбива да ги погази идеалите. Заедно, тие се одлична замена.
Космос-1491
Орбитални податоци
Исфрлувањето на сателитот било на орбита околу Земјата на средна висина. Периодот на обиколување на сателитот околу Земјата изнесувал 675,7 минути, додека аголот на наклонетост на орбиталната рамнина во однос на рамнината на екваторот изнесувала 64,9°. Најголемото растојание од Земјата го достигнал на 9155 км, а најмалото на 9104.
ОУ „Ристе Ристески“ - Долно Косоврасти
Историја
Во училиштето има 36 паралелки со настава на македонски јазик.
Подрачни училишта
Во составот на училиштето влегуваат следниве подрачни училишта:
2 Палада
Откритие
Неколку месеци подоцна, Олберс повторно се обидувал да ја лоцира Церера кога забележал друг подвижен предмет во близина. Ова бил астероидот Палада, кој случајно поминувал во близина на Церера во тоа време. Откривањето на овој објект предизвикало интерес кај астрономската заедница. Пред овој момент, астрономите шпекулирале дека треба да постои планета во јазот помеѓу Марс и Јупитер. Тогсш, неочекувано, било пронајдено второ такво тело. Кога бил откриен Палада, некои проценки за неговата големина биле дури 3.380 км во пречник. Дури во 1979 година, Палада се проценувал на 673 км во пречник, 26% поголема од моментално прифатената вредност.
Име и симбол
2 Палада е именуван според Палада Атeна (старогрчки: ), алтернативно име за божицата Атена. Во некои верзии на митот, Атена ja убила Палада, а потоа го усвоила името на својата пријателка поради жалост.
Хронична рана
Акутните и хроничните рани се наоѓаат на спротивните страни на спектарот за лечење на рани и заздравуваат за различен временски период.
Фактори на раст и пролеолитски ензими
Несоодветните нивоа на фактори на раст (ФР) можат да бидат значајни при создавање на хронични рани бидејќи се неопходни за навремено заздравување на истите. Кај хроничните рани може да се спречи создавањето и ослободувањето на фактори на раст, можат да бидат изолирани и да не можат да ги извршуваат своите метаболични улоги или, доколку се вишок, да бидат намалени од страна на клеточни или бактериски протеази.
Дијабетски улкус
Дијабетесот, друга главна причина за создавање на хронични рани, сѐ повеќе се шири. Дијабетичарите имаат 15% повеќе шанси за ампутација поради хронични улкуси од останатото население. Дијабетесот предизвикува невропатија која ги попречува рецепторите и перцепцијата на болка. Поради ова, пациентите отпрвин не забележуваат мали рани на нозете и стапалата, а со тоа и не можат да ја спречат инфекцијата или повторната повреда. Освен тоа, дијабетесот предизвикува и имунодефициенција и оштетување на малите крвни садови со што се спречува соодветната оксигенизација на ткивото и се јавува можност за појава на хронични рани. Притисокот исто така игра голема улога во создавањето на дијабетски улкуси.
Лечење на повреди и болни рани
Постојаната хронична болка од раните кои не заздравуваат е резултат на оштетување на ткивото (рецепторите за мирис) или (невропатско) оштетување на нервот и може да се јави при менување на преврската и хронично воспаление. На хроничните рани им треба многу време да заздрават, а пациентите може да страдаат од нив со години. Заздравувањето на хорничните рани може да биде компромитирано од болести како што се венски улкус, периферна васкуларна болест, неконтролирана хидропсија и дијабетес мелитус.
Во моментов постојат неколку локални начини за лечење на постојана болка при кои истовремено се регулира нивото на ексудат кое го има кај голем број хронични рани. Тие создаваат оптимална средина за заздравување на раните и, во исто време, овозможуваат постојана локална мала доза на ибупрофен за време на нивното изведување.
Исхемија и хипоксија
Дијабетичарите (и други лица) кои не се кандидати за операција, може да го зголемат кислородот во ткивото со треапија со хипербарски кислород, или ТХК, која може да ги надомести ограничувањата од снабдувањето со крв и да ја отстрани хипоксијата. Покрај тоа што ги убива бактериите, повисокото ниво на кислород во ткивото го забрзува создавањето на фактори на раст, растот на фибробластите и ангиогенезата. Сепак, зголеменото ниво на кислород подразбира и зголемено производство на РВК. Антиоксидансите, молекули кои можат да изгубат електрон за да создадат слободни радикали без самите да станат радикали, можат да го намалат нивото на оксиданси во телото и имаат одреден успех во лечење на раните.
Руски бокс
Руски бокс (руски - Кулачный бой Кулачини Момче „борба во тупаница, пугилизам“) е традиционален бокс со голи тупаници на Рус, а потоа и на Русија. Боксерите често тренираат со удирање кофи со песок за зајакнување на коските, и подготвени неколку минути пред борбите.
Правила и видови
Секој регион во Русија вклучувал различни правила за разлика од спортот во боксот. На некои места се бореле со голи раце, додека на други ги растегнуваа ракавите над тупаниците. Имало случаи кога учесниците изневерувале ставајќи железо под ракавите.
Борба со тупаници во руската популарна култура
Во 19 век Сергеј Аксаков гледал познати борби со тупаници во замрзнатото езеро Кабан во Казан, а подоцна пишувал за нив во својата „Приказна за студентскиот живот“. Неколку децении подоцна, на истото езеро, младиот иден оперски пејач Феодор Чалиапин учествувал во слична борба: „Од едната страна дојдовме ние, Русите од Казан, од другата страна Татарите. Се боревме напорно без да жалиме за себе, но никогаш не ги прекршивме историските правила да не удриме некој што е веќе соборен, да не клоцаме и да не држиме железо на ракавите“. Подоцна младиот Чалиапин бил нападнат во тепачка над девојче, но благодарение на неговата умешност во борбите со тупаници, тој победил. Тој напиша: „Тој скокна да ме победи, и иако се плашев од полицијата, ми помогна борбата со тупаници на замрзнатите езера во Казањ, и тој понижувачки изгуби“.
Беа изнесени тврдења дека руското благородништво претпочитало борби со тупаници пред двобои, но од друга страна се сугерира дека благородништвото всушност биле против борбите со тупаници и склопот на оружје.
Чифлик (Демиркаписко)
Стопанство
Атарот зафаќа простор од 5,3 км2. На него преовладува обработливото земјиште на површина од 112 хектари, на шумите отпаѓаат 90 хектари, а на пасиштата отпаѓаат 75 хектари.
Селото, во основа, има полјоделска функција.
Население
Според пописот од 2002 година, во селото Чифлик имало 90 жители, од кои 89 Македонци и 1 останат.
NGC 5331/1
Други поделби
Проучување на NGC 5331/1 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 49264. Во рамките на атласот на длабокото небо, Уранометрија 2000.00, објектот припаѓа на групата означена со бројот 241; додека во Каталогот на основни ѕвезди (GSC) е групиран под бројот 309. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 465.
Овчар (филм од 1971)
Синопсис
Филмот го прикажува животот на група овчари кои сакаат да ги пренесат своите стада од планината во долината, но тамошното нселение ги пречекува со напријателски став.
Алистер Кроули
Студии
Во текот на 1897 година, за Алистер овоземните намери станале бескорисни. Во октомври, кратка болест кај него поттикнала размислување за смртноста и за „безнадежноста на целиот човечки труд“, па Кроули се откажува од дипломатската кариера и славата која му ја предвидувале.
Годините после 1904 година
Алистер и Роуз се разведуваат во 1909 година.
Магиката на Кроули
„Љубовта е закон, закон под волјата.“
Кукавицовидни
Меѓутоа, денес систематиката на оваа група е контроверзна. Сибли-Алквистовата систематика ја издигнува фамилијата Musophagidae до ред (Musophagiformes). Хоацинот продолжува да биде енигматичен; тој веројатно најдобро е да се смести во одделен, монотипски ред, особено ако тураките се сметаат за посебен ред. Кукалите и аниите понекогаш се сметаат за потсемејства на Cuculidae, или пак се сместуваат во свои посебни фамилии (Centropodidae и Crotophagidae, соодветно).
1032
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Сончарка (печурка)
Опис
Прстенот на дршката е мембранозен, широк, бел одозгора, кафеав долу, со чаталест раб, лесно се движи по стеблото. Вулвата е отсутна.
Екологија и распространетост
Плодовите поединечно или во мали групи, може да формираат редови и „ вилински кругови “.
Национална Волонтерска Недела
Награди
Наградата Дневна точка на светлина се доделува секој работен ден преку Points of Light за да препознае лице кое придонесува за нивната заедница. Оваа награда се објавува и за време на Националната волонтерска недела и за време на наградите „Бодови на светлината“ на почит што се одржуваат годишно.
Придобивки на волонтерството
Волонтерската работа исто така може да се искористи за да се искористат драгоцените искуства каде што нема работно искуство, или да се изгради област на интерес и експертиза кога се пишува животопис за работа или се пријавува во училиштата.
NGC 748
Откривање
Телото е откриено на 20 септември 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Врбени (Воденско)
Географија и местоположба
Сместено е во областа Сланица, на околу 12 километри од општинското средиште Вртикоп.
Божиќ
Историјатa на празникот
Празнувањето на Раѓањето Христово се појавува уште во почетокот на христијанството, најверојатно во апостолскиот период. Апостолските правила одредуваат ден за празнување на Раѓањето Христово (25 декември), покажувајќи ја смислата на тој празник за Црквата: „Внимавајте браќа, првиот празник меѓу празниците е Рождеството Христово.“
Врбени (Воденско)
Население
Во „Етнографија на Адријанопол, Монастир и Салоника“ се вели дека во 1873 г. Врбени (Varbéni) е село во Воденската каза на Отоманското Царство со 56 куќи со вкупно 233 жители.
Шумска екологија
Разновидност и комплексност на заедницата
Со оглед на тоа дека дрвјата растат многу поголеми за разлика од другите живи форми на растенијата, постои можност за разни шумски структури(или физиономии). Неограничениот број на можни пространи аранжмани на дрвата со различни големини и видови за многу сложени и различни микро-средини каде што варијациите на средината како сончево зрачење, температура, релативна влажност и брзина на ветерот може значително да варираат над големи и мали растојанија. Покрај тоа често важен дел за биомасата на шумскиот екосистем е подземјето, каде што структурата на почвата, квалитетот и квантитетот на водата и нивоата на разните хранливи состојки на почвата може да се појават во голема мера. Така шумите често се многу хетерогени средини во споредба со другите заедници копени растенија. За возврат оваа хетерогеност може да им овозможи голема биолошка разновидност на растенијата и животните. Тоа исто така влијае и на проектирањето на пробните стратегии на шумскиот попис, чии резултати понекогаш се употребуваат за еколошки истражувања. Во шумата голем број фактори влијаат на биоразновидноста; првични фактори за зајакнување на изобилието див свет и биоразновидност се присутноста на разновидните дрвја во шумите и отсутството на експлоатацијата на шумите. На пример дивата мисирка успева на нерамномерни височини и покриени територии, а нивниот број се намалува при експлоатација на шумите.
Царска Бара
Особености
Растителниот свет е исклучително богат и плени со својата убавина и раскош. Има бројни автохтони видови од кои некои се ретки. По својата значајност од водените растенија се издвојуваат: водениот гриз, водната папрат, белиот лотус, а други чести растенија се и ајдучката трева, слезот, пелинот и ливадската жалфија. Од мочуришната вегетација чести се: трските, рогозот, барската перуника, водениот зумбул, иѓирот и други. Шумските површини заземаат значаен дел од резерватот. Бројните стебла чии врвови се исушени се одлични места за создавање на јата на штркови и чапји, кои ги користат за набљудување на околината и за полесно полетување при лов на риби во езерата и барите. Богатството на флората е проследено со голема биоразновидност и на фауната. Овде може да се најдат дивата свиња, срната, лисицата, зајакот, водениот стаорец, разни видови на лилјаци, смрдливецот, ежот, кртот, ласицата, хрчаци, барската желка, змијата белоушка, зелената жаба, сивиот гуштер, шарениот дождовник и други. Во водите на Стар Бегеј живеат 24 вида на риби кои припаѓаат на 16 различни фамилии.
ХИВ
Начини на пренос на вирусот
ХИВ се шири преку инфицирани телесни секрети, доколку тие доспеат во крвта кај друг човек. Во следните телесни течности: крв, сперма, пред-семена течност, вагинални секрети и мајчино млеко вирусот го има во доволни концентрации за да може истиот да се пренсе. Додека во пот, солзи, плунка, урина, фецес вирусот го нема во доволна концентрација и преку овие телесни течности вирусот не може да се пренесе.
Дишен систем
Респираторен систем кај цицачите
Кај цицачите, а и кај повеќето ‘рбетници, главни органи за дишење се белите дробови. Тие се само дел од поширокиот дишен систем, составен од спроводен дел и дишен дел.
Убавоног вргањ
Таксономија
Други синоними вклучуваат биномите кои произлегуваат од генеричките трансфери на Dictyopus од Lucien Quélet во 1886 година, и Tubiporus од René Maire во 1937 година. Boletus frustosus, првично објавен како посебен вид од Воли Снел и Естер Дик во 1941 година, подоцна беше опишан како сорта на ''Б. Калопус'' од Орсон К. Милер и Рој Ватлинг во 1968 година. Estadès и Lannoy ја опишале сортата ruforubraporus и формата ereticulatus од Европа во 2001 година.
Во неговата инфрагенерична класификација од родот Boletus од 1986 година, Ролф Сингер го сместил ''Ц. калопус како тип на видот на делот Калоподи'', кој вклучува видови кои се одликуваат со белузлаво до жолтеникаво месо, горчлив вкус и сина реакција на боење во ѕидовите на цевката. Други видови во делот Калоподи вклучуваат ''В. радикани, Ц. индулис, Б. пеки и Б. палидус''. Генетската анализа објавена во 2013 година покажа дека ''Ц. калопус и многу (но не сите) чизми со црвени пори беа дел од кладата dupainii (именувана по <i id="mwhA">Boletus</i> ), добро отстранета од јадрото на групата на видот Б. edulis'' и роднини во рамките на Boletineae. Ова покажа дека е потребно сместување во нов род. Ова се случи во 2014 година, B. calopus беше пренесен во (и означен видот на) новиот род Caloboletus од италијанскиот миколог Алфредо Визини.
Опис
Атрактивно обоената шипка е типично жолта одозгора до розово-црвена долу, со мрежа во боја на слама (ретикулација) во близина на врвот или над горната половина; повремено целиот стап е црвеникав. Тоа мери 7-15 см долго за 2-5 см дебела, и е или прилично еднаква во ширина низ целиот, или подебел кон основата. Понекогаш, црвеникавата боја на шипките на зрелите печурки или собраните примероци стари неколку дена целосно исчезнува и се заменува со окер-кафени тонови. Бледожолтото месо обојува сино кога е скршено, а обезбојувањето се шири надвор од оштетената област. Нејзиниот мирис може да биде силен и се споредува со мастило. Отпечатокот на спори е од маслиново до маслинесто-кафеава боја. Спорите се мазни и елипсовидни, со димензии 13-19 на 5-6 Мм. Базидиите (клетките кои носат спори) се во форма на клупче, четири спори и се со димензии 30-38 со 9-12 Мм. Цистидиите се во облик на палка до вретеновидни, хиалини и се со димензии 25-40 на 10-15 Мм.
Графити
Европа
Во Европа, тимовите за чистење на заедницата реагираа на графитите, како кога во Франција во 1992 година локална група уништи две праисториски слики од бизони во пештерата Mayrière supérieure во близина на француското село Бруникел во Tarn−et−Garonne, притоа добивајќи ја Нобеловата награда за археологија во 1992 година. Во септември 2006 година, Европскиот парламент ја натера Европската комисија да создаде политика за урбаната средина со цел да се избегне и елиминира нечистотијата, ѓубрето, графитите, изметот од животните и преголемата бучава од домашните музички системи и оние од возилата во европските градови, заедно со другите грижи за урбан живот. The Anti-Social Behaviour Act од 2003 година стана најновиот британски закон против графитите. Во август 2004 година, кампањата Чувајте ја Британија чиста објави напис во весниците за строго применување на законите за графитите и за поддржување на предлозите за казнување на графити кршачите на законите и за забранување на продажбата на аеросолна боја на секој под 16 години. Написот исто така ја осуди употребата на графити во реклами и во музички спотови. За да ја поддржат кампањата, 123 парламентарци (вклучувајќи го и премиерот Тони Блер) потпишаа повелба која гласеше: ''Графитите не се уметност, тоа е злосторство. Во име на моите граѓани, ќе сторам се што можам за да го отргнам овој проблем од нашата заедница''. Како и да е, последните неколку години британската графити сцена беше stuck од самонаречениот ‘уметнички терорист’ Бански, кој радикално го смени стилот на британските графити (ставајќи ја употребата на шаблони на прво место за побрзо сликање) како и содржината; правејќи ја неговата работа повеќе сатирична за социолошката состојба на градовите, или политичката клима за војна, често користејќи мајмуни и стаорци како мотиви. Во Велика Британија, градските совети имаат моќ да започнат акција против сопственикот на било која сопственост што била уништена за време на Anti−Social Behaviour Act од 2003 година (како што беше додадено во Clean Neighbourhoods and Environment Act 2005) или во некои случаи, the Highways Act. Ова често се користи против сопствениците на имоти кои дозволуваат на заштитните табли да биде цртано сè додека имотот не е оштетен. Во јули 2008 година, со заговор за првпат беа осудени графитисти. После тримесечно набљудување од страна на полицијата, девет членови на бандата DPM беа осудени со заговор за вршење на криминална штета што чини 1 милион фунти, пет од нив добиле затворски казни, од 18 месеци до две години. Недоволната истрага и строгите казни ја обнови јавната дебата за тоа дали графитите треба да бидат сметани за уметност или злосторство. Некои совети, како тој во Страуд, Глостершир дозволуваат на одредени области околу градот графитистите слободно да го покажуваат својот талент, вклучувајќи и тунели, паркинзи и ѕидови што би можеле да бидат мета за спрејовите.
Австралија
Со намера да се намали вандализмот, многу градови во Австралија одбрале ѕидови и области само за употреба од страна на графитистите. Таков пример е Графити тунелот сместен во Кампредаун Кампусот на Универзитетот во Сиднеј, кој е достапен за било кој студент од Универзитетот да пишува на него, рекламира, и создава уметност. Претставниците на оваа идеја сугерираат дека ова го обесхрабрува незначајниот вандализам но ги охрабрува уметниците да произведуваат одлична уметност, без да се грижат да бидат фатени или уапсени за вандализам или нелегално влегување на туѓа територија. Други не се согласуваат со овој пристап, расправајќи дека присуството на легални графити ѕидови не ги намалува нелегалните графити секаде. Некои локални владини области околу Австралија формираа екипи за борба против графитите кои ги чистат графитите во областа, а таквите групи како BCW (Buffers can’t win) презеле чекори за да бидат еден чекор пред локалните графити чистачи. Многу државни влади ја забраниле продажбата или поседувањето на спреј за сликање за оние под 18 години (возраст на полнолетство). Како и да е, одредени владини претставници во Викторија презеле чекори за да го признаат културното наследство на некои примери на графити, како ценети политички графити. Иако во Австралија биле воведени нови закони за графитите со казни до 26,000 австралиски долари и две години затвор. Казната за носење спреј за кој не можеш да дадеш легална причина за носење е 550 австралиски долари. Мелбурн е добро познат графити град во Австралија со многу од неговите улици кои се туристички атракции, како на пример Hosier Lane, која е популарно одредиште за фотографи, за сликање на младоженци. Според водичот Lonely Planet travel улиците на Мелбурн се најголемата атракција. На многу места во градот можат да бидат најдени примери од сите видови графити. Добро познати улици во кои го има овој вид уметност се: Fitzroy, Collingwood, Northcote, Brunswick, St. Kilda и the CBD. Како што се движиш подалеку од градот, главно покрај шините во предградијата, графитите стануваат се позабележливи. Многу светски уметници како Бански ја оставија својата работа во Мелбурн а во 2008 година беше ставена заштитна пластика на едно уметничко дело на Бански за да не биде уништено, преживеало од 2003 година со почит од локалните улични уметници кои избегнувале да пишуваат на него. Но неодамна беше покриено со боја.
Етер
Хемиски реакции
Општо, етрите се многу нереактивни. Најчести реакции се:
Чезаре Павезе
Творештво
Покрај со пишување, Павезе се занимавал и со проучување на современата американска книжевност, па култот на едноставноста е присутен и во неговите дела. Тој е автор на една збирка есеи за американските писатели и добил неколку признанија за преводите на повеќе дела од англиската и американската книжевност. Павезе е автор на две збирки поезија, две збирки раскази, дневник и девет кратки романи. Книжевниот опус на Павезе го сочинуваат следниве поважни дела:
Македонија во 2007 година
Фудбал
* Пријателски натпревари
Повеќејазичност
Луѓето кои говорат повеќе од еден јазик исто така се нарекуваат и полиглоти.
Фрактура на череп
Басиларна фрактура на черепот
Басиларните фрактури имаат карактеристични знаци: крв во синусите, чиста течност наречена ’рбетномозочна течност (ЦСТ) која тече од носот (ринореа) или од ушите (отореа), периорбитална ехимоза позната и како „ракунски очи“ (модринки во очните шуплини кои настануваат поради собирање на крв која тече од местото на фрактурата) и ретроаурикуларна ехимоза позната како „Знак на борбата“ (модринки над мастоидниот израсток).
Плејади (ѕвездено јато)
Плејади познати и како Седум Сестри и Месје 45 (македонско народно име: Квачка) — расеано јато кое содржи ѕвезди со средна просечна старост, односно врели B-тип ѕвезди во северозападното соѕвездие Бик. Станува збор за ѕвездено јато кое е едно од најблиските до Земјата и може да се набљудува на ноќното небо со голо око.
Набљудувања низ историјата
Едм-Себастјен Жора нацртал карта во 1782 година со 64 ѕвезди од Плејадите од неговите набљудувања од 1779 година, кои ги објавил во 1786 година.
Состав
Јатото содржи голем број на кафеави џуџиња, кои се всушност тела со маси помали и од 8% од масата на Сонцето, немаат доволно голема маса за започнување на јадрено соединување во јадрата за да постанат правилни ѕвезди. Постои можност тие да се дури и 25% од вјкупниот број ѕвезди во јатото, иако се само помалку од 2% од вкупната маса. Астрономите имаат направено напори да ги пронајдат и анализираат овие кафеави џуџиња во Плејадите и другите млади јата, бидејќи тие сè уште се релативно сјајни и лесни за набљудување, додека пак кафеавите џуџиња во постарите јата се бледи и нивното истражување би се одвивало со потешкотии.
Најсјајни ѕвезди
Деветте најсјајни ѕвезди во Плејадите се именувани според седумте сестри од старогрчката митологија: Стеропа, Меропа, Електра, Маја, Тајгета, Келено и Алкиона, покрај своите родители Атлас и Плејона. Како ќерки на Атлас, Хијадите се сестри на Плејадите. Англиското именување на јатото потекнува од грчкото именување (Πλειάδες), но со непозната етимологија. некои тврдат дека потекнува од зборот πλεῖν плеин, „едрење“, што би значело дека Плејадите се „едречките“; од πλέος плеос, „многу“; или од πελειάδες пелиади, „јато гулаби“. Во следнава табела се деталите за најсјајните ѕвезди во јатото:
Хор
Машки хор
Машкиот хор е составен од возрасни машки пејачи - тенори, баритони и баси. Тенорите се високи, баритони средни а басите ниски гласови. И машкиот хор може да биде едноставен - двогласен (тенори и баси)поретко и тригласен и сложен.
Бошовци
Бошовци — село во Егејска Македонија, Република Грција.
Космос-1493
Космос-1493 — еден од над 2.400 советски вештачки сателити лансирани во рамките на програмата „Космос“.
Сан Хуан
Сан Хуан (на шпански: San Juan) е главниот и најголемиот град во Порторико, сместен на североисточниот дел од островот. Според последниот попис, градот има 433.733 жители, правејќи го 42 најголем град под јурисдикција на САД. Сан Хуан е ѝ најстарата европска населба во САД.
Обертирова дебелоглавка
Распространетост
Пеперугата може да се најде низ цела Европа, но почеста е во јужниот дел на континетот. Исто така се наоѓа и во северозападна Африка. Овие пеперуги воглавно се среќаваат покрај сушни карпести предели до 1800 метри надморска висина.
Вера Ацева
По ослободувањето
По ослободувањето Ацева врши повеќе раководни функции. Во 1948 била Градоначалник на Град Скопје. На Петтиот конгрес на КПЈ во јули 1948 година е избрана во Централниот комитет на КПЈ.
Арапско востание (1916—1918)
На 8 јуни 1916 година командантот од Мека, Хусеин ибн Али склучил сојуз со [Велика Британија] и Франција против Османлиите. На чело на арапските сили застанале неговите два сина Абдулах и Фејсал. Од друга страна пак британската влада го испратила на Т. Е. Лоренс од Египет да замине кај двајцата браќа за соработка во воените дејствија. Со помош на Лоренс започнало координација меѓу силите на арапите и Велика Британија. Така наместо да ги нападнат османлиските позиции во Мека или Медина, тие ги нападнале нивните комуникациски уреди, во преден план железниците. По ова следувал успехот за зазимање на градот Акаба и Ерусалим во 1917 година.
Рамниште (Бегниште)
Рамниште — населба од римското време во атарот на селото Бегниште, Македонија. На јужниот дел на бегнишкиот атар, по површините на нивите се гледаат грамади од градежен камен, фрагменти од тегули и имбрекси, како и множество фрагменти од керамички садови.
Вртикоп (општина)
Општинска единица Мениида
Општинската единица Мениида ги опфаќа следниве општински оддели и населени места:
NGC 7760
NGC 7760 — елиптична галаксија во соѕвездието Пегаз, заведена во Новиот општ каталог на длабоконебесни тела.
Дијафрагма
Дијафрагма — мускулно-тетивна преграда кај цицачите која ја одделува градната од стомачната празнина. Низ неа минуваат крвни садови (аорта и артерии кои ја васкуларизираат дијафрагмата; долната шуплива вена), хранопроводот и нервот скитник-n.vagus. При процесот на дишење, дијафрагмата се опушта и собира најизменично. На дијафрагмата постојат отвори преку кои комуницираат стомачната празнина и градниот кош. Тие отвори се значајни затоа што преку нив може да се пренесуваат запаленија и патолошки течности (крв, гној) од стомачната празнина во градниот кош и обратно.
Марин Дринов
Животопис
За време на времената руска управа во Бугарија (1878 — 1879) Дринов бил министер за народна просвета и духовно дело. Учествувајќи активно во организирањето на новоослободената бугарска држава, Марин Дринов е познат како еден од авторите на Трновскиот устав, како личност која ја предложила Софија наместо Трново (кое било фаворизирано од австриските дипломати) за нова бугарска престолнина и личност која го вовела стандардизираното издание на кирилицата од триесет и две букви кое се користело во Бугарија до правописната реформа од 1945. Одиграл пресудна улога во стандардизацијата на бугарскиот јазик. Веќе во 1870 година го отфрлил предлогот на Кузман Шапкарев за мешана источна и западна бугарска-македонска основа за стандардниот јазик, наведувајќи: „Таков вештачки склоп на пишаниот јазик е нешто невозможно, недостижно и не е чуено дека тоа се случило некаде“. Овај став на Дринов го критикувале некои современи бугарски лингвисти како Благој Шклифов.
Источен Антарктик
Освен малите области на брегот, Источен Антарктик е трајно покриен со мраз и има релативно низок биодиверзитет, со само мал број видови на копнени растенија, животни, алги и лишаи. Крајбрежјата се место за размножување на различни морски птици и пингвини, а леопардот, веделовата фока, слоновата фока, ракојадната фока и Росовата фока се размножуваат на околниот мраз во лето.
Sonny Boy Williamson and The Yardbirds
Кога Вилјамсон го посети Лондон (септември/октомври) во 1963 на турнејата „American Folk Blues Festival“, тој присуствуваше на концерт на „Yardbirds“ во непосредна близина на фестивалот. Набргу потоа тој се врати на една мала клупска турнеја а потоа и го снимија овој албум.
Подоцнежни снимања
Сите песни се напишани од Сони Бои Вилјамсон II освен во тие каде што е напоменато. 1-6 песна се на „The Yardbirds“, останатите се на Вилјамсон во кои свири бендот. Песните од 1-15 се снимени на 8 декември, 1963 во клубот „Crawdaddy Club“; песните 16 & 17 се снимени на 7 декември, 1963 во клубот „Star Club“; песните од 18-20 се снимени на 28 февруари, 1964 на фестифалот „Birmingham Rhythm & Blues Festival“.
Василие Трбиќ
Животопис
Бил строг и суров човек и учествувал во сите поголеми четнички битки. Во 1906 година пукал во еден свој сочетник и тешко го ранил, но сепак останале пријатели.
Волонтерски менаџмент
Улога
Виртуелно волонтирање значи менаџирање на доброволци кои ги поддржуваат и управуваат доброволците преку е-пошта, инстант пораки, софтвер за соработка или други компјутерски и Интернет алатки. Услугата за волонтирање на Обединетите нации преку Интернет, порано NetAid, има блог забележуваат предложени практики во управување со доброволци на Интернет.
Марина Дмитровиќ
Кариера
Во 2012, од Јагодина преминала во ЖРК Вардар, кадешто двапати ја освоила титулата во македонското првенство. Во сезоната 2013–14 таа била дел од тимот на Вардар на фајнлфор турнирот од Лигата на шампионите. Во 2014 потпишала договор со турскиот вицешампион Анкара Јенимахал.
Респираторен дистрес синдром кај новороденче
Синдромот на респираторен дистрес кај доенчињата е белодробно пореметување кое има тенденција да влијае на недоносените доенчиња. Главните симптоми вклучуваат тешкотии во дишењето и колабирани бели дробови, кои потенцијално бараат механичка вентилација или позитивен крајно-експираторен притисок (PEEP). Но, синдромот на акутен респираторен дистрес кај новороденчињата е белодробно нарушување, кое повеќе ги погодува предвремено родените новороденчиња, предизвикано од развојна инсуфициенција на производството на сурфактант и структурна незрелост на белите дробови. Симптомите обично се појавуваат кратко време по раѓањето.
NGC 5333
Податоци од набљудување
Според морфолошката класификација на галаксиите, NGC 5333 е од видот SB0. Видливиот сјај со голо око изнесува 10,7 m, а оној во рамките на интервалот од минималната до максималната честота 11,7 m, додека површинскиот сјај изнесува 12,2 m/лм2. NGC 5333 има привидни димензии од 1,9' х 1'.
Џон Бардин
Суперспроводливост
Суперспроводливост е состојба на поедини материјали која на ниски температури се одликува со губење на нивната електрична отпорност, поминување на електричната струја низ тенката изолаторска бариера во нив без електрична отпорност и лебдење на магнет над нивната површина. Суперспроводливоста е квантномеханичка појава и не може да се објасни со класичната физика. Типично се појавува кај некои материјали на многу ниски температури (пониски од -200 °C).
Салваторe Роза
Кариера
Додека неговите драми биле успешни, оваа активност му добила моќни непријатели меѓу патроните и уметниците, вклучувајќи го и самиот Бернини, во Рим. Околу 1640 година, тој ја прифатил поканата од Џовани Карло де Медичи да се преселил во Фиренца, каде што останал до 1649 година. Откако таму, Роза спонзорирал комбинација од студио и салон на поети, драматурзи и сликари - таканаречената Accademia dei Percossi (Академија на погодените). На крутото уметничко милје на Фиренца, тој ги претставил своите платна со диви пејзажи; додека бил влијателен, тој собрал малку вистински ученици. Друг сликарски поет, Лоренцо Липи, го споделил со Роза гостопримството на кардиналот и истиот круг на пријатели. Липи го охрабрил да продолжил со поемата Il Malmantile Racquistato. Добро ги познавал и Уго и Џулио Мафеи и бил сместен кај нив во Волтера, каде напишал четири сатири Музика, поезија, сликарство и војна. Отприлика во исто време тој сликал <i id="mwgQ">Филозофија</i>, сега во Националната галерија, Лондон.
Салватор Роза и романтизмот
Влијанието на Роза врз романтизмот кон крајот на 18 и почетокот на 19 век било длабоко. Историчарите на уметност го опишале како „култна фигура“, кој го „инаугурираше романтичниот пејзаж“, иницијатор на „култот“ на возвишениот пејзаж. Една од најраните манифестации на романтичното движење што се појавила на почетокот на 18 век била англиската пејзажна градина, а сликите на Роза, како и Клод Лорен и Николас Пусин биле клучни инспирации и модели. Вилијам Кент, кој ја создал натурализираната градина, бил познат како голем обожавател на Роза и отишол толку далеку што засадил мртви дрвја во неговите градини за да ги постигнел ефектите на Салватор Роза.
Витмунд (округ)
Округот се наоѓа во Источна Фризија, на брегот на Северното Море. Се граничи со (од исток надесно) окрузите Фризија, Лер и Аурих.
Антарктички договор
Меѓународни судири
На 4 мај 1955 година, Обединетото Кралство поднел две тужби, соодветно против Аргентина и Чиле, пред Меѓународниот суд на правдата за да ги прогласи за неважечки на барањата за суверенитетот на двете земји над Антарктикот и под Антарктикот. На 15 јули 1955 година, чилеанската влада ја отфрлила јурисдикцијата на судот во тој случај, а на 1 август тоа го сторила и аргентинската влада, па на 16 март 1956 година тужбите биле затворени.
Меѓународна геофизичка година
Во 1950 година, Меѓународниот совет на научни синдикати (ICSU) разговарал за можноста за одржување на трета Меѓународна поларна година. На предлог на Светската метеоролошка организација, идејата за меѓународна поларна година била проширена на целата планета, со што се создала Меѓународна геофизичка година која се одржала помеѓу 1 јули 1957 година и 31 декември 1958 година. На овој настан учествувале 66 земји. На состанокот на Меѓународниот совет на научни синдикати во Стокхолм од 9 до 11 септември 1957 година, било одобрено создавањето на Специјален комитет за истражување на Антарктикот (SCAR), поканувајќи ги дванаесетте земји кои спроведуваат истраги на Антарктикот да испратат делегати да го интегрираат комитетот, со цел размена на научни информации меѓу нејзините членови во врска со Антарктикот. SCAR подоцна бил преименуван во Научен комитет за истражување на Антарктикот.
Јужна Африка
Според Законот за јужноафрикански граѓани на Антарктикот, 1962 година, јужноафриканскиот закон се применува на сите јужноафрикански граѓани на Антарктикот и тие се предмет на јурисдикција на судот на магистратот во Кејп Таун. Актот за договори на Антарктикот од 1996 година ги вклучува Антарктичкиот договор и сродните договори во јужноафриканското право. Во однос на прекршувањето на овие договори, Јужна Африка, исто така, тврди дека има јурисдикција над јужноафриканските жители и членовите на експедициите организирани во Јужна Африка.
1028
1028 (Римски бројки) — престапна година според општоприфатениот календар. Тоа била 1028 година од новата ера, 28. од вториот милениум, 28. од XI век и деветта од 1020-тите.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6536 и 6537 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5778 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4788 и 4789 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1781.
Исчезната без трага
„Исчезната без трага“ (англиски: Gone Baby Gone) е американски филм од 2007 година, во режија на Бен Афлек, кој е автор и на сценариото, заедно со Арон Стокард. Главните улоги ги толкуваат: Кејси Афлек, Морган Фримен, Ед Харис и Ејми Рајан. Ова е првиот филм во кој Бен Афлек се јавува во улогата на режисер. Филмот наишол добар прием кај филмските критичари, а Ејми Рајан била номинирана за „Оскар“ за најдобра споредна глумица.
Јежевац (планина)
Јежевац ― планина во источна Србија, во близина на градот Петровац на Млава. Нејзиниот највисок врв има надморска височина од 675 метри. Јежевац нагло се издигнува преку јужниот раб на клисурата на реката Млава, влегувајќи во регионот на Хомоље. На планината се наоѓа манастирот Горњак издлабен во варовнички карпи.
NGC 7761
NGC 7761 — леќеста галаксија во соѕвездието Водолија, заведена во Новиот општ каталог на длабоконебесни тела.
ОУ „Рајко Жинзифов“ - Долно Оризари
Освоени награди
2013 година Мегународен конкурс за компјутерски цртеж
Долно Граматиково
Османлиско време
Во 1893 г. Атанас Шопов го посетил Кајларско, утврдувајќи го Граматиково македонско село в Кајларската каза. Според Васил К’нчов („Македонија. Етнографија и статистика“), кон крајот на XIX век населението на Долно Граматиково, заедно со она на Горно Граматиково се состоело од 480 Македонци и 300 Турци. Но на етнографската карта К’нчов го обележал Долно Граматиково како влашко, но ова е погрешно и се однесува на Горно Граматиково.
По време на Грчката вооружена пропаганда во Македонија (1904-1908) дел од жителите на Долно Граматиково се бореле на грчка страна. Денес во селото стои споменик на 14 загинати борци на грчкиот комитет.
Синајски и палестински поход
Позадина
Египет во 1914 година сè уште бил дел од Османликсата Империја за повеќе од 400 години и покрај окупацијата на земјата од Британците во 1882 година по Англо-египетската војна кога земјата станала британски протекторат. Суецкиот Канал бил од огромно стратешко значење за Британците поради патот кој водел кон Индија, Нов Зеланд и Австралија. Египет станал главна база во текот на војната особено во времето на Галиполската операција. Непријателствата меѓу двете големи империи започнала во ноември 1914 година кога 30,000 британски војници извршиле евакуација на Синајскиот Полуостров.
Синајски поход
Во следниот период немало големи борби главно поради тоа што Турците биле зафатени со Кавкаскиот поход и Галиполската операција. Во јули 1916 Османлиите тргнале во уште една офанзива кон Суец. Турската армија повторно се сретнала до добро подготвената британска армија кај Романи. По само два дена од конфликтот на 5 август 1916 година тие морале да се повлечат. Овој конфликт го означил крајот на одбранбената кампања на Суецкиот Канал. Во почетокот на октомври Британците започнале операција во Синајската пустина во близина на границата со Палестина. Во првата битка успеале да ја заземат тврдината Магдаб на 23 декември 1916 година, а на 8 јануари го зазеле и Рафа.
Палестински поход
Османлиите во тоа време војувале на три фронта: Месопотамија, Арабија и Газа, а освен тоа голем дел од своите сили сè уште биле покрај престолнината Истанбул и на Кавказ. Третиот напад на Газа завршил успешно за Британците кога Турците биле принудени да се повлечат. По оваа победа, Британците започнале напад кон Ерусалим. На чело на турските сили бил германскиот генерал Ерих фон Фалкенхајн, кој добил засилување за планираната контраофанзива. Пред конфликтот и двете страни добиле наредба да избегнуваат борби во Стариот град на Ерусалим каде се наоѓаат светите места на три религии. Ерик фон Фалкенхајн наредил да бидат изведени серија од напади врз британската армија. Турците се утврдиле на многу места околу Ерусалим. Аленбај ги регрупирал своите сили и му наредил на командант Филип да го преземе градот. Британците го нападнале градот а на 8 декември ги зазеле врвовите западно од Ерусалим, па со овој успех извршиле и друга атака јужно од Витлеем. Турците не можеле ни овде да се спротивстават па така на 9 декември 1917 година британците го зазеле градот Ерусалим. Генералот Аленбај на 11 декември влегол во градот. Во градот била прогласена воена управа а стражата била поставена и во Витлеем сè со цел да бидат заштитени светите места на трите религии.
Повеќекратни сарказми
Повеќекратни сарказми (англиски: Multiple Sarcasms) е американски филм, во режија на Брукс Бренч. Главните улоги ги толкуваат: Тимоти Хатон и Мира Сорвино.
Космос-1497
Космос-1497 — еден од над 2.400 советски вештачки сателити лансирани во рамките на програмата „Космос“.
ООУ „Рајко Жинзифов“ - Драчево
Централното училиште постои веќе 50 години, а подрачното училиште како деветгодишно основно училиште успешно работи веќе неколку години. Исто така училишната библиотека работи уште од самите почетоци на училиштето и во својот фонд на книги брои над 1000 изданија.
1027
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1027 година се протега во 3663 и 3664, додека според второто гледиште, годината трае во текот на 3723 и 3724 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1570. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 417 и 418 исламска година.
Амапа
Амапа (Amapá) — сојузна држава во Бразил, сместена во најсеверниот дел на земјата. Се граничи со Француска Гвајана и Суринам северно. На исток со Атлантскиот Океан, и на југ со сојузната држава Пара. Во минатото била посебна колонија со името Португалска Гвајана или Бразилска Гвајана.
1026
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6534 и 6535 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5776 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4786 и 4787 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1779.
Ана Ѓокиќ
Ана Ѓокиќ е родена во Аранѓеловац, Србија, но како натурализиран играч настапуваше за репрезентацијата на Црна Гора. Ракометната кариера ја почна на 14 годишна возраст во екипата на „Књаз Милош“, а потоа играше и за Медицинар и за Напредак со која го освои Купот на СР Југославија и европскиот Сити куп во 1999 година. Во својата исклучително богата ракометна кариера има настапувано и за Ѓер (три шампионски титули и четири Купа на Унгарија), Подравка (шампион и Куп на Хрватска и титула во Регионалната лига), Будуќност (три шампионски титули и три титули во Регионалнта лига, титула во КПК и титула во ЛШ), а минатата сезона играше во екипата на Ростов –Дон со која го освои Купот на Русија. ЖРК Вардар СЦБТ ќе и биде шести клуб во шест различни земји. Најголемиот успех во клупската кариера го постигна со екипата на Будуќност со која во 2012 година ја освои Лигата на шампионите.
Пјер Гримал
Биографија
Пјер Гримал е роден на во, Франција. Студирал на Високата нормална школа од 1933 година и добил диплома по класици во 1935 година. Член на Француската лицеја во Рим (1935-1937). Гримал редавал латински во лицејот во Рен. Потоа станал професор по латински јазик и римска цивилизација во факултетите на Каен, Бордо, и конечно во Сорбона во Париз во текот на триесет години.